Кирил Џајковски

Кирил Џајковски (р.  во ) — македонски музичар и композитор. . Тој е еден од најценетите електронски музичари во регионот и еден од првите продуценти кои ги воведоа балканските звуци во модерната електронска музичка продукција. Исто така, Џајковски е успешен композитор на филмска и театарска музика.

 Биографија 
Џајковски е роден на 25 октомври 1965 година во Скопје од татко Милан и мајка Елена.Кирил Џајковски, „Убавината во музиката е експериментирањето со многу жанрови“, Економија и бизнис, година 28, број 329, 15 март 2024, стр. 8. Неговиот најстар син, Матеј, работи како музички продуцент во Амстердам.Кирил Џајковски, „Убавината во музиката е експериментирањето со многу жанрови“, Економија и бизнис, година 28, број 329, 15 март 2024, стр. 11. 

Творештво
Својата музичка кариера ја започнал со создавањето на Бастион, една од првите електронски групи на Балканот, а потоа настапувал и со Леб и сол, со кои сними два албума и бил дел од турнеите низ Балканот и низ Европа.

По преселбата во Австралија, започнал со соло-кариера, и своите музички експерименти со комбинирање на македонската музика и електрониката, го водат до неговото прво самостојно издание, Synthetic Theatre, што било многу добро прифатено од австралиските независни радио-станици. Следува неговиот прв соло-албум „Homebound“ издаден од американската издавачка куќа Tone Casualties, каде Џајковски го продолжува концептот на комбинирање на македонски етно елементи и електроника. За „Homebound“ добива одлични критики од критичарите ширум светот, вклучувајќи ги САД, Канада, Велика Британија, Шпанија и Јапонија. Потоа следат серија синглови и ЕП објавени од Filter Label како: Jungle Shadow, Reminder, Music Man, Red Safari, Spin Off и Hell of a Road.

Електронската музика на Кирил е промовирана преку неговите настапи на повеќе од 100 музички фестивали во Европа како: Pohoda, Cruilla, Pol'and'Rock Festival, Exit Festival, Alrumbo, Fusion Festival, Rock for People, Sziget, Rototom Sunsplash, Les Vieilles Charrues, Au Foin De La Rue, Les Z'éclectiques, и многу други.Кирил Џајковски, „Убавината во музиката е експериментирањето со многу жанрови“, Економија и бизнис, година 28, број 329, 15 март 2024, стр. 8. Во неговите настапи во живо тој инкорпорира инструменти и разни гости вокалисти и соработници, меѓу кои: TK Wonder, MC Wasp, Ghetto Priest, Lion D, Rootsman I.

 Филмска и театарска музика 

Кирил е еден од најпознатите композитори на филмска и театарска музика во регионот. Работел со режисерот Милчо Манчевски и ја компонирал музиката за неговите филмови: „Прашина“ и „Врба“, како и дополнителна музика за неговиот филм „Сенки“. Тој ја компонирал и музиката за филмовите „Бал-кан-кан“ и „Трето полувреме“ на Дарко Митревски, како и музиката за филмот „Балканот не е мртов“ на Александар Поповски . Неколку композиции на Џајковски биле искористени во австралиската минисерија „Underbelly“.Кирил Џајковски, „Убавината во музиката е експериментирањето со многу жанрови“, Економија и бизнис, година 28, број 329, 15 март 2024, стр. 7.

Кирил Џајковски ја компонирал музиката за филмовите на Иво Трајков, „Големата вода“ (награда за најдобра музика - Филмски фестивал во Валенсија, Шпанија) и „Некрстени денови“ (Piargy).Кирил Џајковски, „Убавината во музиката е експериментирањето со многу жанрови“, Економија и бизнис, година 28, број 329, 15 март 2024, стр. 10.

Дополнително, тој има успешна кариера како композитор на театарска музика, работејќи најмногу со познатиот театарски и филмски режисер Александар Поповски на преку 20 театарски проекти премиерно изведени во различни престижни театарски куќи на Балканот и Европа („Машка солза“, „Диво месо“, „Бура“, „Сон на летната ноќ“, „Хамлет“, „Хероини“, „Дантоновата смрт“ итн.).Кирил Џајковски, „Убавината во музиката е експериментирањето со многу жанрови“, Економија и бизнис, година 28, број 329, 15 март 2024, стр. 9. Неговата музика е дел од различни модерни балетски продукции, меѓу кои: „La Capinera“ во Белград (Специјална музичка награда „Пургаторије Медитерански фестивал, Црна Гора), „14 часа“ во Скопје, „5 до 12“ во Сплит, како и „Het Barre Land“ и „The Waste Land“Кирил Џајковски, „Убавината во музиката е експериментирањето со многу жанрови“, Економија и бизнис, година 28, број 329, 15 март 2024, стр. 11. во Амстердам.

 Дискографија 

 Piargy - OST - Filter Label
 Balkan Is Not Dead - OST - Filter Label
 The Great Water - OST - Filter Label
 Dust - OST - Filter Label
 Homebound - Djaikovski - Filter Label
 Remixed - Djaikovski - Filter Label
 Djaikovski EP- KDZ Music
 Recorded Supplement -Aparatchicks - AG RECORDS
 Bal-Can-Can - OST- AG Records
 Works & Re-works-Bastion- AG Records/
 La Capinera-OST- AG Records
 Synthetic Theatre - Kiril - AG RECORDS
 Razorbrain - Razorbrain - EMI AUSTRALIA
 Bastion - Bastion - PGP RTB

Музика за филм
 Piargy- режија Иво Трајков
 Врба- режија  Милчо Манчевски
 Балканот не е мртов- режија Aleksandar Popovski
 Трето полувреме- режија  Дарко Митревски
 As If I Am Not There- dir. Juanita Wilson
 Shadows- режија Милчо Манчевски
 Bal-Can-Can- режија  Дарко Митревски
 The Great Water- режија Иво Трајков 
 Прашина- режија Милчо Манчевски
 Absence (short feature)- dir. Vanja Dimitrova
 The Contract (short feature)- dir. Anna Zaytseva
 Леонардо (анимирана серија)- режија Боро Пејчинов
 Северна грешка- режија Борис Дамовски 
 Марика лета со авион- режија Борис Дамовски 
 Опасна баба (краток филм)- dir. Милчо Манчевски

Музика за театар
 Heroines- MGL, Slovenia
 Hamlet- JDP, Serbia
 Dangerous Liaisons- Harbiye Muhsin Ertuğrul Sahnesi Theatre, Istanbul
 A Midsummer Night’s Dream- Gavella, Croatia
 La Capinera- Terazije Theater, Serbia
 Incident in the Town of Goga- SLG Celje, Slovenia
 New Friends- NTNG, Greece
 For Now, Nowhere- SNG Ljubljana, Slovenia
 Alisa- Atelje 212, Serbia
 Tempest- Turkish Drama, Macedonia
 Three Sisters- NTB, Macedonia
 Cherry Orchard- SNP, Serbia
 Danton's Death- CSS Teatro Stabile, Italy
 Dracula- SNG Maribor, Slovenia
 Balkan Is Not Dead- MNT, Macedonia
 Proud Flesh- Dramski Teatar, Macedonia
 Roberto Zucco- Atelje 212, Serbia
 Powder Keg- Kerempuh, Croatia

Синглови
 Red Safari - ft. Lion D
 Music Man - ft. Lion D
 Reminder - ft. Lion D
 Spin Off - ft. MC Wasp
 Hell Of A Road - ft. TK Wonder
 Lion's Den - ft. MC Wasp and Ghetto Priest
 Raise Up Your Hand - ft. Ras Tweed and Esma
 Jungle Shadow – ft. MC Wasp
 Baba Zumbula - ft. Vlada Divljan
 Primitive Science

Компилации
 Balkan Beats 3- Eastblok, Berlin
 Balkan Beats 2- Eastblok, Berlin
 Melbourne Yard- PBS FM, Melbourne
 Ali B Presents Y4K- Distinctive Records, London
 Musique & Cinema du Monde- Nada/ MK2 Music, Paris
 Euro Lounge- Putumayo, New York
 Together- Barramundi 4- Pschent Music, Paris
 Taking Care of Business- 10 Kilo, London
 Ritmistika- Third Ear Music, Skopje
 High On House - New York to Melbourne- Odessa Mama Records, Melbourne
 Dynamik- Vital Song, Paris
 Pathaans Small World- Stoned Asia, London
 Max Trax 2002- Tone Casualties, Los Angeles
 mACIDonia 2000- PMG Recordings, Skopje
 Fathom -Antipodian Beats- Angel's Trumpet, Melbourne

Музика за документарни филмови
 In the Line of Fire- dir. Marion Crooke
 Koorie Culture/Koori Control- dir. Russel Porter
 The Gulf Between - dir. Monique Schwartz
 Guns and Roses - dir. Carole Sklan (Australian Film Institute Award for Best Documentary)

 Наводи 

 Надворешни врски 

 Официјална страна на Кирил Џајковски
 Интервју од Љупчо Јолевски 
 Осврт на музиката за Балканкан
 Осврт на музиката за Големата Вода
 Информации за музичкото портфолио на Кирил Џајковски евидентирани во ВБУ Музички Регистар .

Категорија:Македонски музичари
Категорија:Македонски аранжери
Категорија:Македонски филмски композитори
Категорија:Живи луѓе